text: [{"text_idx": "#000005", "text": "Leikurin \u201cOrsaka, i\u00f0 tey sp\u00e6la a\u0301 Tjo\u0301\u00f0pallinum i\u0301 l\u00f8tuni er eitt stuttligt og undirhaldandi innlit i\u0301 ver\u00f0ina, sum vaksin i\u0301 okkara samfelag, ja, ta\u00f0 er yvirdrivi\u00f0, ja ta\u00f0 prikar, men tu\u0301 kennur teg heilt vi\u0301st onkunti\u0301\u00f0 aftur."}, {"text_idx": "#000006", "text": "Hvat handla\u00f0i hann um, spurdi smi\u0301landi bartendarin i\u0301 Sirkus?"}, {"text_idx": "#000010", "text": "Hann fysiskt krevjandi, ti\u0301 t\u00e6r tri\u0301ggjar, i\u00f0 sp\u00e6la hann, skulu i\u0301gj\u00f8gnum so o\u0301tru\u0301liga no\u0301gv, me\u00f0an t\u00e6r sp\u00e6la. Her er koreografi av ymsum slag, her er beinlei\u00f0is fitness, her er klatran og kastan og standan a\u0301 h\u00f8vdinum, alt me\u00f0an dialogar og monologar vera framf\u00f8rdir sannf\u00f8randi og inniliga."}, {"text_idx": "#000011", "text": "Hetta prikar teg, ti\u0301 tu\u0301 av og a\u0301 kennur aftur ti\u0301nar ringastu si\u0301\u00f0ur, ti\u0301nar mest o\u0301lo\u0301gligu tankar. Hetta er erligt og fer beint inn i\u0301 hjarta. Hetta er so beinraki\u00f0, at man kann ikki lata vera vi\u00f0 at flenna."}, {"text_idx": "#000012", "text": "Men hetta er eisini ein leikur fyri vaksin fo\u0301lk. Evnini, i\u00f0 leikararnir so meistarliga framf\u00f8ra eru vaksin evni, hetta eru kenslur og st\u00f8\u00f0ur, i\u00f0 foreldur kenna, i\u0301\u00f0 fra\u0301skild kenna, i\u00f0 gift fo\u0301lk kenna og sum vaksin fo\u0301lk kenna. Okkurt fra\u0301 heilt skeivum, yvirdrivnum og beinlei\u00f0is undarligum vinklum, i\u00f0 gera ta\u00f0 uppaftur meira undirhaldandi."}, {"text_idx": "#000013", "text": "T\u00e6r tri\u0301ggjar Jensina Olsen, Beinta Clothier og Gunnva\u0301 Zachariassen ly\u0301sa tankar, st\u00f8\u00f0ur og tulkingar av kenslum, naka\u00f0 so meistarliga, vit eru heppin at eiga so dugnaligar sjo\u0301nleikarar."}, {"text_idx": "#000014", "text": "Men aftur i\u0301 Sirkus. Svari\u00f0 til smi\u0301landi bartendaran bleiv, at sjo\u0301nleikurin handlar nokk ikki ordiliga um naka\u00f0, hetta eru gerandismyndir, i\u00f0 mest minna um eina r\u00f8\u00f0 av sma\u0301 leikum."}, {"text_idx": "#000015", "text": "Um ta\u00f0 er av ti\u0301\u00f0arney\u00f0, ella um ors\u00f8kin er onkur onnur, so sat eg to\u0301 onkra l\u00f8tu vi\u00f0 eini kenslu av, at summar scenur kundu veri\u00f0 stramma\u00f0ar upp og gj\u00f8rdar nakar styttri, ti\u0301 t\u00e6r taka\u00f0 fer\u00f0ina u\u0301t u\u0301r leikinum. Ta\u00f0 vo\u0301ru ennta\u0301 onkrar, i\u00f0 beinlei\u00f0is fingu a\u0301sko\u00f0arar at skeita eftir klokkuni a\u0301 fartelefonskermum, i\u00f0 tendra\u00f0u runt i\u0301 a\u0301sko\u00f0arapla\u0301ssunum. Ta\u00f0 er ikki eitt gott tekin."}, {"text_idx": "#000016", "text": "Eisini er endin a\u0301 leikinum eitt alvorligt antiklimaks, i\u00f0 er ke\u00f0iliga langt og serliga kiksa\u00f0 i\u0301 mun til stuttliga og livandi leikin. Hetta er ein ommer, og skuldi kanska\u00f0 bara veri\u00f0 skori\u00f0 burt. Men eg havi nu\u0301 eisini eina serliga andstygd fyri ti\u0301 Barbara Cartlands/Hallmark kort kenda."}, {"text_idx": "#000018", "text": "Leikurin er stutt sagt eitt must, fyri okkum vaksnu, i\u00f0 orka at flenna at okkara samfelag og ti\u0301 leikluti, i\u00f0 vit hava i\u0301 ti\u0301. Skundi\u00f0 tykkum oman a\u0301 Tjo\u0301\u00f0pallin."}, {"text_idx": "#000019", "text": "Sangur i\u0301 mj\u00f8rka hja\u0301 Elini vann"}, {"text_idx": "#000020", "text": "Leikurin Sangur i\u0301 mj\u00f8rka hja\u0301 Elini a\u0301 Ro\u0301gvi vann leikritakappingina hja\u0301 Havnar Sjo\u0301nleikarfelag. Leikritakappingin snu\u0301\u00f0i seg um at skriva ein sangleik yvir sangir hja\u0301 H.A. Djurhuus. Um vit skulu d\u00f8ma eftir si\u0301\u00f0sta sangleikinum hja\u0301 Elini, u\u0301tvapsleikinum Eg sa\u0301 ein eingil, so hava vit naka\u00f0 at gle\u00f0a okkum til."}, {"text_idx": "#000021", "text": "Avdu\u0301kingin kom i\u0301 Va\u0301gsbotni a\u0301 framu\u0301rskarandi barnasjo\u0301bleikarastevnuni, i\u00f0 setur lit a\u0301 Havnina beint nu\u0301."}, {"text_idx": "#000023", "text": "Vi\u00f0 at eg geri vart vi\u00f0 gegnistrupulleikan, so hv\u00f8rvir hann kanska, men her er sum so eingin veruligur gegnistrupulleiki, ti\u0301 hetta er ikki eitt umm\u00e6li, men eitt gle\u00f0isgeyl yvir ta\u00f0 fantastisku ri\u0301ku mentanaruppliving, i\u00f0 eg fekk a\u0301 Listasavninum a\u0301 Sandi i\u0301 gja\u0301r."}, {"text_idx": "#000025", "text": "A\u0301 veg til Havnar aftur, mentunarliga mettur og n\u00f8kta\u00f0ur, hugsa\u00f0i eg, um h\u00e6ddarpunkt, men ma\u0301tti i\u0301 mi\u0301num stilla sinni sta\u00f0festa, at tiltaki\u00f0 var so javnt fra\u0301li\u0301kt, a\u0301 so no\u0301gvan ymiskan ha\u0301tt, at ta\u00f0 er torf\u00f8rt at taka naka\u00f0 framum, uttan beinanvegin at nevna okkurt anna\u00f0."}, {"text_idx": "#000029", "text": "A\u0301 sera pedagogiskan ha\u0301tt, gav hann okkum innlit i\u0301 si\u0301n to\u0301nleik, og si\u0301nar tankar i\u0301 sambandi vi\u00f0 to\u0301nleikin. O\u0301lavur Jakobsen sp\u00e6ldi eitt gittarstykki\u00f0, hja\u0301 Sunleifi. Her rann akustikkur, verki\u00f0 og framf\u00f8rslan saman i\u0301 eina sto\u0301rasligna eind. Halt kipp, sum ta\u00f0 var gott."}, {"text_idx": "#000030", "text": "Si\u0301\u00f0an var Michala Petri a\u0301 skra\u0301nni, saman vi\u00f0 Sunleifi gav hon i\u0301 \u00f8llum f\u00f8rum m\u00e6r eina heilt ny\u0301ggja fatan av blokkfloytum. B\u00e6\u00f0i teknikkir og no\u0301gvu ymisku floyturnar hon skuldi bru\u0301ka vo\u0301ru presentera\u00f0ar, a\u0301\u00f0renn hon framf\u00f8rdi eitt fantastiskt verk hja\u0301 Sunleifi. Serliga var ta\u00f0 n\u00e6sti partur av verkinum, har hon sang ein to\u0301na, me\u00f0an hon sp\u00e6ldi ein annan a\u0301 floytuna, sum onkursvegna to\u0301k meg i\u0301 sa\u0301lina."}, {"text_idx": "#000031", "text": "Eg havi ikki or\u00f0 fyri hvussu fra\u0301li\u0301k O\u0301lavur og Michala eru, men sum vi\u00f0 \u00f8llum fantastiskum to\u0301nleikarum, so virka tey eitt vi\u00f0 si\u0301ni ljo\u0301\u00f0f\u00f8ri."}, {"text_idx": "#000032", "text": "Ta\u00f0 mest ho\u0301skandi ly\u0301singaror\u00f0i\u00f0, i\u00f0 eg havi til at ly\u0301sa Li\u0301v N\u00e6s og hennara to\u0301nleik, er fitt ella fittur. Serliga i\u0301 f\u00f8roysku l\u00f8gunum er ein ti\u0301li\u0301k o\u0301skuld og fittleiki, sum saman vi\u00f0 sjarmerandi r\u00f8ddini f\u00e6r meg at smelta, og ta\u00f0 tyktist at vera galdandi fyri tey flestu, sum vo\u0301ru a\u0301 konsertini. Li\u0301v sp\u00e6lir nu\u0301 saman vi\u00f0 \u00f8\u00f0rum ungum kvinnum, i\u00f0 syngja ko\u0301r og sp\u00e6la gittar vi\u00f0 henni, og hetta kl\u00e6\u00f0ir henni. Fittu sjarmerandi sangirnir go\u0301vu tiltakinum eitt ungdommiligt i\u0301skoyti, og kensluna av onkrum o\u0301spiltum."}, {"text_idx": "#000034", "text": "T\u00e6r ba\u0301\u00f0ar frailku sjo\u0301nleikarkvinnurnar Gunnva\u0301 Zachariassen og Beinta Clothier, fo\u0301ru si\u0301\u00f0an a\u0301 pallin vi\u00f0 leikinum Syndefaldet, i\u00f0 byggir a\u0301 eina s\u00f8gu hja\u0301 William Heinesen. Ein leikur, i\u00f0 t\u00e6r framf\u00f8ra a\u0301 g\u00f8tudonskum, og sum kann framf\u00f8rast i\u0301 \u00f8llum h\u00f8lum og umst\u00f8\u00f0um, og ta\u00f0 skal vera mitt inniliga ynski, at hetta kemur vi\u0301\u00f0a um. Sja\u0301lvandi skulu allir f\u00f8royingar si\u0301ggja hetta, men eisini vo\u0301ni eg, at fyrit\u00f8kur, stovnar og myndugleikar, i\u00f0 fa\u0301a u\u0301tlendskar gestir, velja at visa si\u0301num gestum hetta."}, {"text_idx": "#000035", "text": "Leikurin var ein fer\u00f0 gj\u00f8gnum sto\u0301rar kenslur, og vit smi\u0301ltust, flentu og h\u00f8vdu hug at ta\u0301ra. Ikki bert ti\u0301 s\u00f8gan er so go\u0301\u00f0, men eisini ti\u0301 at Gunnva\u0301 og Beinta sp\u00e6ldu og fortaldu hana so framu\u0301rskarandi v\u00e6l."}, {"text_idx": "#000038", "text": "Ho\u0301ast vo\u0301nirnar vo\u0301ru sto\u0301rar, so var veruleikin uppaftur betur. Hetta var fantastiskt. Vilhelmina leg\u00f0i fyri, vi\u00f0 at spyrja Carl Johan, um hansara kundu syngjast, ti\u0301 hon ma\u0301tti vi\u00f0ganga, at tey einastu skjaldrini, hon hev\u00f0i hoyrt, vo\u0301ru tey, sum mamma hennara sang fyri henni, ta\u0301 hon skuldi sova. Carl Johan svara\u00f0i aftur, at hansara skjaldur ikki vo\u0301ru til at sovna av, kanska heldur at vakna av, og so koyrdi ta\u00f0 bara, hann vi\u00f0 si\u0301num, og hon vi\u00f0 teimum gomlu. Eg havi eftirhondini r\u00e6ttiliga ofta hoyrt Carl Johan vi\u00f0 skjaldrum, men a\u0301 Listasavninum fullu tey veruliga uppa\u0301 pla\u0301ss. Ti\u0301 saman vi\u00f0 ti\u0301 si\u00f0bundna stendur ta\u00f0 ny\u0301ggja no\u0301gv sterkari."}, {"text_idx": "#000039", "text": "Gittar og floyta i\u0301 himmalskari samanrenning\nA\u0301\u00f0renn tiltaki\u00f0 enda\u00f0i vi\u00f0 listauppbo\u00f0ss\u00f8lu, framf\u00f8rdu tey b\u00e6\u00f0i O\u0301lavur Jakobsen og Michala Petri saman. Tey sp\u00e6ldu ymisk verk fra\u0301 ymiskum ti\u0301\u00f0um og st\u00f8\u00f0um, og hetta var einki minni\u00f0 enn ein fullkomin endi, a\u0301 einum fra\u0301li\u0301kum listadegi. Tey eru so go\u0301\u00f0 hv\u00f8r s\u00e6r, men saman rann to\u0301nleikurin upp i\u0301 eina h\u00e6gri eind, ta\u00f0 var vakurt og meistarligt."}, {"text_idx": "#000040", "text": "Eg noy\u00f0ist at taka Michalu Petri fram, eg kann ikki siga anna\u00f0, enn at eg fekk ein heilt ny\u0301ggja fatan av blokkfloytuni hendan dagin. At sleppa at uppliva eitt so sto\u0301rt to\u0301nlistarligt bega\u0301vilsi, eitt ti\u0301li\u0301kt heimsnavn i\u0301 ti\u0301li\u0301kum sma\u0301um og hugnaligum k\u00f8rmum, ta\u00f0 kennist sum eitt privilegium."}, {"text_idx": "#000042", "text": "Beinta Clothier er ein av teimum fa\u0301u ungu kvinnunum, i\u00f0 leitar s\u00e6r u\u0301tbu\u0301gving innan sjo\u0301nleik. Vit hava spurt Beintu, hv\u00f8rjar leikarar hon metir vera teir bestu."}, {"text_idx": "#000043", "text": "Beinta Clothier gongur a\u0301 sjo\u0301nleikarsku\u0301la i\u0301 Odense. Hon er i\u0301 hesum d\u00f8gum farin undir si\u0301\u00f0sta a\u0301ri\u00f0 a\u0301 sku\u0301lanum. Beinta er ein av teimum fa\u0301u ungu kvinnunum, i\u00f0 fa\u0301a s\u00e6r u\u0301tbu\u0301gving innan hesa listagrein."}, {"text_idx": "#000044", "text": "Beinta hevur veri\u00f0 no\u0301gv at s\u00e6\u00f0 a\u0301 f\u00f8royska sjo\u0301nleikarpallinum. Vit hava uppliva\u00f0 hana i\u0301 leikum sum Pippi, Pinocchio, Skeyk, Renn fyri vi\u0301vinum, Einki er sum mammusa gras, Leikhu\u0301sjo\u0301lum, umframt i\u0301 u\u0301tisjo\u0301nleikum a\u0301 o\u0301lavs\u00f8ku."}, {"text_idx": "#000046", "text": "Vit hava spurt da\u0301mligu ungu sjo\u0301nleikarkvinnuna, um hv\u00f8rjar fimm sjo\u0301nleikarar, hon metir vera teir bestu i\u0301 heiminum. Hon hevur valt leikarar, i\u00f0 fevna vi\u0301\u00f0a, her eru yngri sum eldri, menn sum kvinnur og skemtileikarar sum a\u0301lvarsamari leikarar."}, {"text_idx": "#000047", "text": "Eg haldi Johnny Depp bara bli\u0301vur betri og betri. Hann hevur evni til at umskapa\u00f0 seg til alt. Eg minnist, at eg sa\u0301 hann i\u0301 \u201cFinding Neverland\u201d. Ta\u00f0 er ein av bestu filmunum eg havi s\u00e6\u00f0 i\u0301 longri ti\u0301\u00f0."}, {"text_idx": "#000049", "text": "aldrin ver\u00f0a for no\u0301gv av ti\u0301 go\u0301\u00f0a."}, {"text_idx": "#000050", "text": "Eg sa\u0301 Gareth Armstrong sp\u00e6la ein einmansleik i\u0301 New York, hann hev\u00f0i evni til at bergtaka fo\u0301lk. Hansara ma\u0301ti at bera fram eina s\u00f8gu, havi eg"}, {"text_idx": "#000051", "text": "Eg sa\u0301 Julianne Moore i\u0301 \u201cThe Hours\u201d. Eg gr\u00e6t hv\u00f8rja fer\u00f0 eg sa\u0301 hana. Tann ma\u0301tin hon gj\u00f8rdi ein so kompleksan figur so einfaldan, yvirraskar meg enn."}, {"text_idx": "#000052", "text": "Ta\u0301 eg hyggi eftir filmum, i\u00f0 Jeremy Irons er vi\u00f0 i\u0301, tiltalar hansara ro\u0301 meg so no\u0301gv. Og so hevur hann heimsins bestu r\u00f8dd, sum sigur meir, enn tey or\u00f0, i\u00f0 hann sigur."}, {"text_idx": "#000054", "text": "Mammurnar hja\u0301 vinkonunum spyrja, um eg enn havi li\u0301ka lekran yvirkropp, fortelur 19 a\u0301ra gamli Jo\u0301annes Lamhauge, sum hevur uppliva\u00f0, at konufo\u0301lk skri\u0301ggja\u00f0u, ta\u0301 hann lat seg u\u0301r dreymakotinum."}, {"text_idx": "#000056", "text": "Studentasku\u0301lapro\u0301gvi\u00f0 er ju\u0301st komi\u00f0 i\u0301 hu\u0301s, og Jo\u0301annes skal avgera, um hvar hansara lesna\u00f0ur skal halda fram. Aftan ny\u0301ggja\u0301r gongur lei\u00f0in v\u00e6ntandi til su\u00f0ur Fraklands til Aix en Provence, i\u00f0 liggur stutt fra\u0301 havnarby\u0301num Marseille. Hann kallar hetta eina pi\u0301lagri\u0301msfer\u00f0. Hansara yndislistama\u00f0ur Paul Ce\u0301zanne hev\u00f0i atelier i\u0301 Aix en Provence, ti\u0301 gongur lei\u00f0in hagar. \u00c6tlanin er at taka eitt ma\u0301lskei\u00f0 fyrsta ha\u0301lva a\u0301ri\u00f0 og si\u0301\u00f0an avgera, hvat skal henda."}, {"text_idx": "#000057", "text": "Jo\u0301annes er eisini myndlistama\u00f0ur, og hann hevur a\u0301 na\u0301msfer\u00f0 vi\u00f0 studentasku\u0301lanum vitja\u00f0 Aix en Provence. Honum da\u0301mar sera v\u00e6l by\u0301in og vil fegin aftur. Hann sigur seg vera fullkomiliga frankofilan \u2013 Hann elskar alt ta\u00f0 franska. Seinastu try\u0301 a\u0301rini hevur hann havt franskt i\u0301 sku\u0301lanum, og hann gle\u00f0ir seg til at l\u00e6ra meira um ma\u0301li\u00f0, fo\u0301lki\u00f0 og mentanina."}, {"text_idx": "#000058", "text": "Ro\u0301lant i\u0301 Skor\u00f0ini hevur veri\u00f0 franskl\u00e6rari hja\u0301 Jo\u0301annesi tey try\u0301 a\u0301rini a\u0301 studentasku\u0301lanum. Hesir ti\u0301mar hava givi\u00f0 no\u0301gvan i\u0301bla\u0301stur, ofta hava fraklendingar og fransktalandi annars veri\u00f0 gestir i\u0301 ti\u0301munum. Ein ti\u0301ma var Marjun Vatnhamar, ein ung f\u00f8roysk kvinna, sum l\u00e6s a\u0301 einum listasku\u0301la i\u0301 Pari\u0301s, og vitja\u00f0i. Seinni fo\u0301ru tey, sum h\u00f8vdu franskt til Pari\u0301s saman, og tey vitja\u00f0u listasku\u0301lan hja\u0301 Marjun. Jo\u0301annes helt sku\u0301lan vera sera a\u0301hugaverdan. Hann hevur m\u00f8guleika at sleppa inn a\u0301 sku\u0301lan um hann hevur hug, og hetta er ein m\u00f8guleiki."}, {"text_idx": "#000059", "text": "Jo\u0301annes er ein sera ga\u0301vuri\u0301kur listama\u00f0ur, og hansara ey\u00f0sy\u0301ndu ga\u0301vir go\u0301vu honum 13 i\u0301 a\u0301rskarakteri i\u0301 evning a\u0301 Studentasku\u0301lanum. Hetta letur no\u0301gvar dyr upp. Hann heldur, at Pari\u0301s er ein spennandi by\u0301ur, eitt satt listanna Mekka, og ta\u00f0 kann hugsast, at lei\u00f0in gongur tann vegin aftan a\u0301 eitt ha\u0301lvt a\u0301r i\u0301 su\u00f0ur Fraklandi."}, {"text_idx": "#000060", "text": "I\u0301 l\u00f8tuni savnar Jo\u0301annes pening til fer\u00f0ina, hetta ver\u00f0ur fyrst og fremst gj\u00f8rt vi\u00f0 at ma\u0301la, \u00e6tlanin er so at hava nakrar s\u00f8luframsy\u0301ningar. Eisini skrivar hann um list i\u0301 Ska\u0301anum."}, {"text_idx": "#000061", "text": "Hann sigur seg eisini hava hugsa um at lisi\u00f0 til arkitekt ella kanska paleontolog ella arkeolog. M\u00f8guleikarnir eru no\u0301gvir, men enn hevur hann ikki tiki\u00f0 nakra avger\u00f0. Ein m\u00f8guleiki er h\u00e6gri lesna\u00f0ur innan sang. Serliga nu\u0301 hann er vor\u00f0in A\u0301rsins Songr\u00f8dd. Song fyrimyndirnar eru ikki t\u00e6r vanligastu fyri ein 19 a\u0301ra gamlan drong: Alessandro Safina, Josh Groban, Andrea Bocelli og Ernst Sondum Dalsgar\u00f0. Vi\u00f0 leiklutinum, sum Jo\u0301sef i sangleikinum Jo\u0301sef og hitt o\u0301tru\u0301liga litfagra dreymakoti\u00f0, vi\u0301sti Jo\u0301annes f\u00f8royingum, at hann hevur eina fra\u0301li\u0301ka r\u00f8dd, sum egnar seg sera v\u00e6l til musikalir. Hetta sama vi\u0301sti hansara tolking av \u201cWhen you say you love me\u201d i\u0301 a\u0301rsins songr\u00f8dd finaluni. Hann fortelur eina s\u00f8gu vi\u00f0 sanginum, og hevur sto\u0301ra innliving i\u0301 b\u00e6\u00f0i tekst og lag. So no\u0301gva innliving, at tu\u0301 try\u0301rt honum."}, {"text_idx": "#000062", "text": "Men ta\u00f0 er ikki bara r\u00f8ddin og listarga\u0301vurnar, sum eru go\u0301\u00f0ar. Jo\u0301annes er i\u0301tro\u0301ttarma\u00f0ur, og er v\u00e6l trena\u00f0ur, hetta kom til sjo\u0301ndar i\u0301 Jo\u0301sef og hitt o\u0301tru\u0301liga litfagra dreymakoti\u00f0. I\u0301 leikinum letur Jo\u0301sef seg u\u0301r dreymakotinum, og stendur vi\u00f0 berum yvirkoppi. Jo\u0301annes grei\u00f0ur fra\u0301, at ta\u0301 hann lat seg u\u0301r, hoyrdi hann, eitt su\u00f0 fara i\u0301 gj\u00f8gnum allan salin i\u0301 Nor\u00f0urlandahu\u0301sinum, og so byrja\u00f0u konufo\u0301lkini at skri\u0301ggja. Hann heldur ta\u00f0 vera nokkso stuttligt. Onkur konufo\u0301lk samanbo\u0301ru hann vi\u00f0 ein griskan gu\u00f0."}, {"text_idx": "#000063", "text": "Hann upplivir eisini enn, at vinkonir fortelja, at mammurnar hja\u0301 teimum hava spurt, um hann enn hevur li\u0301ka lekran yvirkropp."}, {"text_idx": "#000064", "text": "Jo\u0301annes var i\u0301 finaluni i\u0301 Singer/Songwriter kappingini i\u0301 Hafnia Lounge i\u0301 fj\u00f8r. Hann hevur skriva\u00f0 l\u00f8g i\u0301 fleiri a\u0301r, og hevur havt n\u00f8kur liggjandi i\u0301 skuffuni, men var ikki vanur at sp\u00e6la tey alment. Ti\u0301 vo\u0301ru nervarnir \u00f8giligir, ta\u0301 hann fo\u0301r a\u0301 pallin i\u0301 Lounge\u2019ini. Hann kendi seg naknan. Hetta ho\u0301ast, at har vo\u0301ru no\u0301gv f\u00e6rri fo\u0301lk enn til Dreymakoti\u00f0. Hann sigur munurin var, at i\u0301 Nor\u00f0urlandahu\u0301sinum, var ta\u00f0 ikki Jo\u0301annes men Jo\u0301sef, sum sto\u0301\u00f0 a\u0301 pallinum, ti\u0301 vo\u0301ru nervarnir ikki so ringir. I\u0301 Lounge hev\u00f0i hann ongan leiklut at goyma seg aftan fyri, hann var berur."}, {"text_idx": "#000065", "text": "Eisini vo\u0301ru no\u0301gv av teimum i\u0301 Lounge\u2019ini slettis ikki a\u0301huga\u00f0i i\u0301 to\u0301nleikinum, men bara komin fyri at ballast, ta\u00f0 kendist l\u00f8gi\u00f0 at skula sp\u00e6la fyri fo\u0301lki, sum ikki ti\u0301mdi at lurta."}, {"text_idx": "#000067", "text": "Hann hevur melda\u00f0 seg til aftur i\u0301 a\u0301r. Men gravgangurin var so sto\u0301rur eftir at luttaka, at hann einans er sloppin a\u0301 bi\u0301\u00f0ilista. So hann sleppur bert at luttaka um onkur meldar avbo\u00f0."}, {"text_idx": "#000069", "text": "Jo\u0301annes heldur ikki at karmarnir fyri A\u0301rsins Songr\u00f8dd eru serliga hepnir, st\u00f8\u00f0i\u00f0 er h\u00f8gt, og no\u0301gvir go\u0301\u00f0ir sangarar syngja av heilum hjarta, men fyri a\u0301sko\u00f0ararnar er hetta eitt ball. Hann heldur at ein sitikonsert hev\u00f0i veri\u00f0 meira passandi til eitt ti\u0301li\u0301kt tiltak. Eisini hev\u00f0i ein eldri lurtaraskar\u00f0i fingi\u00f0 a\u0301huga fyri tiltakinum, um karmarnir vo\u0301ru annarlei\u00f0is."}, {"text_idx": "#000070", "text": "I\u0301 h\u00f8vu\u00f0suppga\u0301vuni i\u0301 evning a\u0301 studentasku\u0301lanum, gj\u00f8rdi Jo\u0301annes millum anna\u00f0 eitt ko\u0301rverk. Hann sigur seg droyma um, at fa\u0301a Sunnleif Rasmussen og Tarira at framf\u00f8ra verki\u00f0."}]